訪陜郊魏疏處士
作者：范仲淹
朝代：宋

paragraphs: 賢哉先處士，天書召不起。
雲夫嗣孤風，復爲隱君子。
有石礪其齒，有泉洗其耳。
下瞰紅塵路，榮利無窮已。
孜孜朝市人，同在風波裏。
大爲高士笑，誓不拾青紫。
我亦寵辱流，所幸無愠喜。
進者道之行，退者道之止。
矧今領方面，豈稱長城倚。
來訪卧雲人，而請益諸已。
得無長者言，佩之玉非美。